Dolo

Dolo est arrivadu pagu in dolu
cun d’unu desulesu camminante;
non t’hapo domandadu un’elefante
ma non cheria custu zoddiolu
cun sa coa che unu furriolu
trottu a pes de fattu e pes de nante,
ma tue lu garantis vigilante
e de natura mesu mariolu.
E lu creo, mancari a prima vista
non mi hapat incantadu sa presenzia.
Ma veramente ingannat s’apparenzia
e zente chi creimos fea e trista
est poi in bellas operas balente.